CELEX: 32014R1292
Language: mt
Date: 2014-07-17 00:00:00
Title: Regolament ta' Delega tal-Kummissjoni (UE) Nru 1292/2014 tas- 17 ta' Lulju 2014 dwar il-kondizzjonijiet għall-klassifikazzjoni, mingħajr ittestjar, ta' ċerti pavimenti tal-injam mhux miksi skont EN14342 fir-rigward tar-reazzjoni tagħhom għan-nar  Test b'rilevanza għaż-ŻEE

5.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/27
            
         REGOLAMENT TA' DELEGA TAL-KUMMISSJONI (UE) Nru 1292/2014
   tas-17 ta' Lulju 2014
   dwar il-kondizzjonijiet għall-klassifikazzjoni, mingħajr ittestjar, ta' ċerti pavimenti tal-injam mhux miksi skont EN14342 fir-rigward tar-reazzjoni tagħhom għan-nar
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 27(5) tiegħu,
   Billi:
   
               (1)
            
            
               Id-Deċiżjoni tal-Kummissjoni 2000/147/KE (2) adottat sistema għall-klassifikazzjoni tal-prestazzjoni tal-prodotti għall-bini, rigward ir-reazzjoni tagħhom għan-nar. Il-pavimenti tal-injam huma fost il-prodotti għall-bini li għalihom tapplika dik id-Deċiżjoni.
            
         
               (2)
            
            
               It-testijiet urew li l-pavimenti tal-injam koperti mill-istandard armonizzat EN 14342 għandhom prestazzjoni stabbli u prevedibbli rigward ir-reazzjoni għan-nar sakemm jissodisfaw ċerti kondizzjonijiet dwar id-densità tal-injam, il-ħxuna tal-pavimentar u l-użu aħħari tal-prodott.
            
         
               (3)
            
            
               Il-pavimenti tal-injam koperti mill-istandard armonizzat EN 14342 għandhom għalhekk jitqiesu li jissodisfaw il-klassijiet ta' prestazzjoni għal reazzjoni għan-nar stabbiliti fid-Deċiżjoni 2000/147/KE dwar dawk il-kondizzjonijiet mingħajr il-ħtieġa ta' aktar ittestjar,
            
         ADOTTAT DAN IR-REGOLAMENT:
   Artikolu 1
   Il-pavimenti tal-injam koperti mill-istandard armonizzat EN 14342 li jissodisfaw il-kondizzjonijiet stabbiliti fl-Anness għandhom jitqiesu li jissodisfaw il-klassijiet ta' prestazzjoni mingħajr ittestjar indikati fl-Anness.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Lulju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 88, 4.4.2011, p. 5.
   
      (2)  Id-Deċiżjoni tal-Kummissjoni 2000/147/KE tat-8 ta' Frar 2000 li timplimenta d-Direttiva tal-Kunsill 89/106/KEE rigward il-klassifikazzjoni tar-reazzjoni għan-nar tal-prodotti għall-bini (ĠU L 50, 23.2.2000, p. 14).
   
      ANNESS
      
                  Prodott (1)
                      (7)
                  
               
               
                  Dettalji tal-prodott (4)
                  
               
               
                  Densità medja minima (5)
                  
                  (kg/m3)
               
               
                  Ħxuna nominali minima
                  (mm)
               
               
                  Kondizzjoni tal-użu aħħari
               
               
                  Klassi għall-pavimenti (3)
                  
               
            
                  Pavimentar tal-injam
               
               
                  Pavimentar tal-injam solidu tal-arżnu jew tal-abit (spruce)
               
               
                  Arżnu: 480
                  Abit: 400
               
               
                  14
               
               
                  Mingħajr spazju tal-arja taħt
               
               
                  Dfl-s1
               
            
                  Pavimentar tal-injam
               
               
                  Pavimentar solidu tal-fagu, tal-ballut, tal-arżnu jew tal-abit (spruce)
               
               
                  Fagu: 700
                  Ballut: 700
                  Arżnu: 430
                  Abit: 400
               
               
                  20
               
               
                  Bil-spazju tal-arja taħt jew mingħajru
               
               
                  Dfl-s1
               
            
                  Parkè tal-injam
               
               
                  Parkè tal-injam solidu (saff wieħed) tal-ġewż
               
               
                  650
               
               
                  8
               
               
                  Inkullat mas-sottostrat (6)
                  
               
               
                  Dfl-s1
               
            
                  Parkè tal-injam
               
               
                  Parqè solidu (saff wieħed) tal-ballut, tal-fraxxnu jew tal-aġġru
               
               
                  Fraxxnu: 650
                  Aġġru: 650
                  Ballut: 720
               
               
                  8
               
               
                  Inkullat mas-sottostrat (6)
                  
               
               
                  Dfl-s1
               
            
                  Parkè tal-injam
               
               
                  Parkè bis-saffi bis-saff ta' fuq tal-ballut, ta' mill-inqas 3,5 mm
               
               
                  550
               
               
                  15 (2)
                  
               
               
                  Mingħajr spazju tal-arja taħt
               
               
                  Dfl-s1
               
            
                  Pavimentar tal-injam u parkè
               
               
                  Paviment tal-injam solidu u parkè li mhumiex speċifikati hawn fuq
               
               
                  400
               
               
                  6
               
               
                  Kollha
               
               
                  Efl
                  
               
            
         (1)  Immuntat skont EN ISO9239-1, fuq sottostrat li jkun mill-inqas tal-Klassi D-s2, d0 u b'densità minima ta' 400 kg/m3 jew bil-spazju tal-arja taħt (tul minimu ta' 30 mm).
      
         (2)  Jista' jiddaħħal saff ta' bejniethom li jkun mill-inqas tal-Klassi Efl u bi ħxuna massima ta' 3 mm u b'densità minima ta' 280 kg/m3.
      
         (3)  Il-klassi kif prevista fit-Tabella 2 tal-Anness tad-Deċiżjoni 2000/147/KE.
      
         (4)  Mingħajr kisi tal-wiċċ.
      
         (5)  Trattat skont EN 13238 (50 % RH, 23 °C).
      
         (6)  Sottostrat li jkun mill-inqas tal-Klassi D-s2, d0.
      
         (7)  Japplika wkoll għat-turġien tat-taraġ.